Aika		Lauantai 31.1.2015 kello 15.04-17.24

Paikka		Kerhotupa	
	
Läsnä		Veli Immonen puheenjohtaja
		Sini Nieminen sihteeri
		Heikki Suuronen
		Petri Miikkola (§16 asti)
		Tuulikki Soisalo
		Sirkku Säilä-Pietilä
		Eila Lindström
		Tuula Laakso
		Tapio Takala (§3 eteenpäin)
		Esko Hellsten (§11 eteenpäin)
		
Kutsuttuna	Anneli Haapalainen taloudenhoitaja
		Erkki Karulinna isäntä
		Helka Herlevi (§3 eteenpäin) tiedottaja
	
Kokouksen avaus
Puheenjohtaja Veli Immonen avasi kokouksen ja toivotti kaikki tervetulleeksi sekä aloitti hallituksen esittelykierroksen. 

Toimihenkilöiden valinta
Varapuheenjohtajaksi valittiin Tuulikki Soisalo, sihteeriksi Sini Nieminen, jäsensihteeriksi Esko Hellsten ja taloudenhoitajaksi toistaiseksi Anneli Haapalainen. Kerhotuvan varauksista huolehtii Soile Sjöblom. 

Hallitus etsii uutta taloudenhoitajaa ja kirjanpitäjää! Asiasta kiinnostuneet voivat ottaa yhteyttä puheenjohtajaan mitä pikimmiten. 

Ilmoitusasiat
Sihteeri yrittää saada sovittua Gardenian luennon kevättalkoopäivälle, mutta tarkempi ajankohta ilmoitetaan myöhemmin. 

Toimintakertomus vuodelta 2014
Hallitus laati toimintakertomuksen vuodelta 2014 ja se esitellään mökkiläisille kevätkokouksen yhteydessä.

Talousasiat
	Taloudenhoitaja Anneli Haapalainen esitteli yhdistyksen tilinpäätöksen ja taseen vuodelta 2014. Hallitus hyväksyi ja allekirjoitti sen.

	Kevätkokous
Kevätkokous päätettiin pitää sunnuntaina 29.3.2015 kello 14. Kokouksessa käsiteltäväksi haluttavat asiat pitää olla sihteerillä 1.3.2015 mennessä esim sähköpostilla.

Tapahtumakalenteri 2015
Vuoden 2015 alustava tapahtumakalenteri laadittiin, ja se tulee löytymään mm yhdistyksen nettisivuilta. Tapahtumiin voi tulla muutoksia, joten mökkiläisiä kehotetaan seuraamaan ilmoittelua kesäaikaan ilmoitustauluilta. Näiden tapahtumien lisäksi on mahdollista järjestää myös muita, kaikille avoimia tilaisuuksia kerhotuvan ollessa vapaana.